Document ID: /roh_data/filtered/fineweb-2-filterrobots_roh.jsonl.gz/15514

Sco librettist ha Verdi gudagnà en ils onns tardivs Arrigo Boito – poet e musicist en ina persuna. “Otello” che Verdi cumpona durant ina lunga pausa creativa è il drama da la scuidanza: Il tissi che destruescha tut, ils erox sco era ils inamurads. Cun ses Jago creescha Verdi per la tribuna la figura dal mal incarnà.
In bariton diabolic che surmaina, tradescha e calumnia. Ina persuna ch’ins n’emblida mai – uschia sco ch’ins na po betg emblidar la “chanzun dal salisch” d’ina da sias unfrendas: La Desdemona desperada.